सर्दी से कुछ राहत, पांच दिन में बढ़ गया 8 डिग्री तापमान
भास्कर संवाददाता | नागौर/मेड़ता सिटी
मौसमबदलने के साथ लोगों ने गर्म कपड़े पहनना कम किया है। पूरे दिन गर्मी का असर देखने को मिला। बुधवार को भी अधिकतम तापमान 27 डिग्री सेल्सियस रहा।
मौसम हमेशा की तरह साफ रहा। हालांकि हल्के बादल भी दिखाई दिए। लेकिन उनका असर ज्यादा नहीं रहा। सुबह के समय क्षेत्र में गुलाबी ठंड का एहसास हो रहा था। लेकिन दिन चढ़ने के साथ पारा भी बढ़ा। अमूमन दिसंबर माह के अंत में कड़ाके की सर्दी रहती है लेकिन अबकी बार हालात बदले-बदले है। बाजारों में शाम तक चहल पहल नजर रही है। माह में आखिरी दिनों में एकबारगी क्षेत्र में पारा जमाव बिंदु तक पहुंच गया था।
कुचामन सिटी. शहरके खारिया रोड स्थित शिव मंदिर परिसर में सुबह चटख धूप खिलने से आसमान में उड़ान भरते कबूतर।
कुचामन सिटी. शहर के निकट एक खेत में ओस में भीगी गेहूं की फसल।
मेड़ता सिटी। मौसमके बदलाव के साथ आई गर्मी से फसलें तो जल्दी पकेगी मगर उनकी गुणवत्ता प्रभावित रहेगी। गेहूं की गुणवत्ता के प्रभावित होने की पूरी पूरी आशंका है। मेड़ता सहित आस पास के ग्रामीण क्षेत्रों में इन दिनों रबी की फसलों में गेहूं, जौ, ईसबगोल, चणा, जीरा और सरसों की बुवाई हो रखी है। सर्दी के मौसम में कड़ाके की ठण्ड से ही फसलों को स्वत: नमी मिलती है। फिर यह फसल बिना सिंचाई के जल्दी से पकती है। तब गुणवत्ता अच्छी होती है। मगर दो-तीन दिनों से गर्मी का असर होने से फसलों को पकने का मौका तो जल्दी मिलेगा मगर इन सभी फसलों को सिंचाई की भी दरकार होगी। अधिक सिंचाई होने पर फसलों के गलने उनके रोग लगने की भी आशंका भी हैं। किसान बाबूलाल पंवार, भगवानाराम, रामनिवास आदि ने बताया कि मौसम चक्र में यह परिवर्तन फसलों के जल्दी पकने के लिए तो ठीक है मगर उन्हें सर्दी बढ़ने की भी आवश्यकता है।
कुचामन सिटी . किसानोंमें मौसम में व्यापक बदलाव से चिंता व्याप्त हो रही है। जानकारों के अनुसार फसल के लिए 5 डिग्री से 10 डिग्री सेल्सियस तापमान आदर्श माना जाता है। लेकिन तापमान में उछाल फसल के विकास में बाधक बन सकता है।
hin_Deva awa_Deva hin_Deva hin_Deva awa_Deva awa_Deva hin_Deva hin_Deva